**บทที่ 5**

**สรุปผล อภิปรายผล และข้อเสนอแนะ**

 การวิจัยครั้งนี้เป็นการศึกษาปัจจัยที่มีอิทธิลพต่อความเครียดของนักเรียน

ชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20

จากการดำเนินการผู้วิจัยสามารถสรุปผลการวิจัยตามลำดับหัวข้อดังต่อไปนี้

 1. สรุปผลการวิจัย

 2. อภิปรายผลการวิจัย

 3. ข้อเสนอแนะ

**สรุปผลการวิจัย**

 จากการศึกษาปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 ผู้วิจัยได้สรุปผลการวิจัย

ตามวัตถุประสงค์ ดังนี้

 1. จากการศึกษาความสัมพันธ์ระหว่างความเครียด กับ ความฉลาดทางอารมณ์

การปรับตัว บุคลิกภาพ ฐานะทางเศรษฐกิจและสังคมของครอบครัวและบรรยากาศใน

ชั้นเรียน ของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษาเขต 20 ผลการวิจัยพบว่า ความเครียด ความฉลาดทางอารมณ์ การปรับตัวบุคลิกภาพ และฐานะทางเศรษฐกิจและสังคมของครอบครัว มีความสัมพันธ์กันอย่างมีนัยสำคัญทางสถิติที่ระดับ 0.05 โดยมีค่าสัมประสิทธิ์สหสัมพันธ์ระหว่างตัวแปรสังเกตได้อยู่ในช่วง -0.019 ถึง 0.611 *โดยค่าสัมประสิทธิ์สหสัมพันธ์ของตัวแปรที่มีค่าสูงสุดทางบวก (*rxy = 0.611*) คือ บรรยากาศในชั้นเรียน ด้าน*ความสัมพันธ์ระหว่างครูกับนักเรียน (TAS) และ*บรรยากาศใน*

*ชั้นเรียน ด้าน*ความสัมพันธ์ระหว่างนักเรียนกับนักเรียน (SWS) และค่าสัมประสิทธิ์สหสัมพันธ์ของตัวแปรที่มีค่าลบ (rxy = -0.019) คือ *บรรยากาศในชั้นเรียนด้าน*ความสัมพันธ์ระหว่างนักเรียนกับนักเรียน (SWS) และบุคลิกภาพชนิดเก็บตัว (INT)

 2. จากการศึกษาการสร้างและตรวจสอบความตรงของโมเดลสมการโครงสร้าง

ของปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษาเขต 20 ผลการวิจัยพบว่า โมเดลปัจจัยที่มีอิทธิพล

ต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 มีความสอดคล้องกับข้อมูลเชิงประจักษ์ *ประจักษ์ โดยพิจารณาจาก ค่าไค*-*สแควร์ (*$χ^{2}$*) มีค่าเท่ากับ* 214.515 *ที่ค่าองศาอิสระ (*df*) เท่ากับ* 112 *ซึ่งมีนัยสำคัญ*

*ทางสถิติที่ระดับ* 0.05 *(*p = 0.059*) อัตราส่วนระหว่างค่าสถิติไค*-*สแควร์ กับจำนวนองศาอิสระ (*$χ^{2}/df$*)* *มีค่าเท่ากับ* 1.915 *ผ่านเกณฑ์ที่กำหนดไว้ (*< 2 *หรือ* < 5 *กรณีโมเดลซับซ้อนมาก) นอกจากนี้ เมื่อพิจารณาดัชนีวัดความกลมกลืน พบว่า* TLI *มีค่าเท่ากับ* 0.996 *ผ่านเกณฑ์ที่กำหนดไว้ (*> 0.90*)* CFI *มีค่าเท่ากับ 0*.978 *ผ่านเกณฑ์ที่กำหนดไว้ (*> 0.90*)* SRMR *มีค่าเท่ากับ 0*.032 *ผ่านเกณฑ์ที่กำหนดไว้ (*< 0.079*) และ* RMSEA *มีค่าเท่ากับ* 0.037 *ผ่านเกณฑ์ที่กำหนด*

*(*< 0.10*)* โดยมีปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย

ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 ดังนี้

 2.1 ปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย

ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 จำนวน 5 ตัวแปร พบว่า

*ตัวแปรที่มีอิทธิพลทางตรง คือ การปรับตัว (*ADT*) เท่ากับ 0*.119 *ตัวแปรที่มีอิทธิพลทั้งทางตรงและทางอ้อมต่อตัวแปรตาม ที่ระดับนัยสำคัญทางสถิติ 0*.05 *ได้แก่ ความฉลาดทางอารมณ์ (*EQ*) บุคลิกภาพ (*CPE*) และฐานะทางเศรษฐกิจและสังคมของครอบครัว (*SES*) มีขนาดอิทธิพลทางตรงเท่ากับ 0*.393, 0.013 *และ* 0.147 *ตามลำดับ มีขนาดอิทธิพลทางอ้อมเท่ากับ* 0.071, 0.157 *และ* 0.142 *ตามลำดับ และตัวแปรที่มีอิทธิพลทางอ้อมต่อตัวแปรตาม ได้แก่ บรรยากาศใน*

*ชั้นเรียน (*ATM*)* *มีขนาดอิทธิพลทางอ้อมเท่ากับ* 0.181 *โดยตัวแปรทั้งหมดสามารถรวมกันอธิบายความแปรปรวนของตัวแปรความเครียด (*STR*) ได้ร้อยละ* 22.8

**อภิปรายผล**

 จากการศึกษาปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 สามารถอภิปลายผลได้ ดังนี้

 1. ตัวแปรที่มีความสัมพันธ์กับความเครียดของ นักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 ได้แก่ ความฉลาด

ทางอารมณ์ การปรับตัว บุคลิกภาพ และฐานะทางเศรษฐกิจและสังคมของครอบครัว

จากผลการวิจัยจะพบว่าปัจจัยส่วนใหญ่ที่มีผลต่อความเครียดจะเป็นปัจจัยภายใน คือ ความฉลาดทางอารมณ์ การปรับตัว บุคลิกภาพ และปัจจัยภายนอก คือ ฐานะทางเศรษฐกิจและสังคมของครอบครัว แสดงให้เห็นว่า นักเรียนแต่ละคนจะมีความเครียดแตกต่างกัน ขึ้นอยู่กับลักษณะนิสัยของนักเรียนแต่ละคน และขึ้นอยู่กับการอบรมเลี้ยงดูหรือสภาพแวดล้อมภายในครอบครัวของนักเรียนแต่ละคน ซึ่งสอดคล้องกับงานวิจัยของ อัจฉรา ระตะอาพร (2546 : 54-59)

ได้ศึกษาปัจจัยที่ส่งผลต่อความเครียดของนักเรียนชั้นมัธยมศึกษาตอนปลาย โรงเรียนสารวิทยา กลุ่มตัวอย่างคือ นักเรียนชั้นมัธยมศึกษาตอนปลาย โรงเรียนสารวิทยา จำนวน 343 คน เครื่องมือที่ใช้ในการวิจัยคือ แบบสอบถามแบบประเมินค่า สถิติที่ใช้ในการวิจัยคือ ร้อยละ ค่าเฉลี่ย ส่วนเบี่ยงเบนมาตรฐาน การทดสอบสถิติแบบที การวิเคราะห์ความแปรปรวนทางเดียวและการทดสอบรายคู่ โดยวิธีแอล เอส ดี ผลการวิจัยพบว่า 1) นักเรียนชั้นมัธยมศึกษาตอนปลายมีความเครียดอยู่ในระดับปานกลาง โดยนักเรียนหญิงและนักเรียนชายมีความเครียดไม่แตกต่างกันอย่างมีนัยสำคัญทางสถิติที่ระดับ 0.05 2) นักเรียนที่ศึกษาอยู่ในระดับชั้นมัธยมศึกษาปีที่ 6 มีระดับความเครียดเฉลี่ยสูงกว่านักเรียนระดับชั้นอื่น ๆ อย่างมีนัยสำคัญ

ทางสถิติที่ระดับ 0.05 3) ปัจจัยที่ทำให้นักเรียนเกิดความเครียดในระดับมาก จำแนกเป็นรายข้อ ตามลำดับ ดังนี้ ผลการเรียนตกต่ำ ความต้องการสอบเข้ามหาวิทยาลัยปิดของรัฐให้ได้และไม่เข้าใจในบทเรียน 4) ปัจจัยที่ส่งผลต่อความเครียดของนักเรียนทั้ง 5 ประการคือ บุคลิก/ลักษณะส่วนตัว ความสัมพันธ์กับกลุ่มเพื่อน ความสัมพันธ์ในครอบครัว สภาพเศรษฐกิจของครอบครัว พฤติกรรมทางการเรียน มีความสัมพันธ์ต่อระดับความเครียดอย่างมีนัยสำคัญทางสถิติที่

ระดับ 0.05 ยังสอดคล้องกับ สมปรารถนา ผาสุพันธ์ (2547 : 94 - 99) ได้ศึกษาปัจจัยที่สัมพันธ์

กับความเครียดของนักเรียนชั้นมัธยมศึกษาตอนปลายที่เรียนกวดวิชาในกรุงเทพมหานคร

กลุ่มตัวอย่างคือ นักเรียนชั้นมัธยมศึกษาตอนปลายที่เรียนกวดวิชาในกรุงเทพมหานคร

จำนวน 480 คน เครื่องมือที่ใช้ในการวิจัยครั้งนี้คือ แบบสอบถามข้อมูลทั่วไปของนักเรียน

ชั้นมัธยมศึกษาตอนปลายและความเครียดของนักเรียนชั้นมัธยมศึกษาตอนปลายทางกาย

และทางจิตใจ สถิติที่ใช้ในการวิจัย คือ ร้อยละ ค่าเฉลี่ย ส่วนเบี่ยงเบนมาตรฐาน สัมประสิทธิ์สหสัมพันธ์ และไค-สแควร์ ผลการวิจัยพบว่า ปัจจัยที่สัมพันธ์กับความเครียดของนักเรียน

ชั้นมัธยมศึกษาตอนปลายที่เรียนกวดวิชาในกรุงเทพมหานคร อย่างมีนัยสำคัญทางสถิติที่

ระดับ 0.05 คือ เพศ ระดับชั้นที่ศึกษา สถานภาพสมรสของบิดามารดา การศึกษาของบิดาและมารดา อาชีพของมารดา รายได้รวมของครอบครัว การใช้เวลาทำกิจกรรมร่วมกันในครอบครัว

ความคาดหวังของบิดามารดา วิชาที่เรียนกวดวิชา วันที่เรียนกวดวิชาและเวลาที่ใช้ใน

การเรียนกวดวิชา และสอดคล้องกับ พรชัย หลายพลุ และคณะ (2552) ได้ศึกษาปัจจัยที่ส่งผลต่อความเครียดของนักเรียนชั้นมัธยมศึกษาตอนปลาย กรณีศึกษาโรงเรียนในเขตลาดกระบัง กรุงเทพมหานคร กลุ่มตัวอย่างคือ นักเรียนระดับชั้นศึกษาตอนปลาย 5 โรงเรียน ในเขตลาดกระบัง ภาคเรียนที่ 2 ปีการศึกษา 2552 จำนวน 417 คน เครื่องมือที่ใช้คือ แบบวัดความเครียดสวนปรุง สถิติที่ใช้คือ การทดสอบความเป็นอิสระและสัมประสิทธิ์ Cramer’s V ผลการวิจัยพบว่า เพศ โรคประจำตัว สถานะการเงินของครอบครัว และความสัมพันธ์

ในครอบครัว มีความสัมพันธ์กับความเครียดของนักเรียนชั้นมัธยมศึกษาตอนปลายในเขตลาดกระบัง ยกเว้นระดับชั้นเรียนและระดับผลการเรียน

 2. โมเดลปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย

ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 มีความสอดคล้องกับข้อมูลเชิงประจักษ์

 2.1 จากการศึกษาปัจจัยที่มีอิทธิพลทางตรงต่อความเครียดของนักเรียน

ชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 ได้แก่ การปรับตัว กล่าวคือ นักเรียนต้องอาศัยความพยายามในการปรับตัวเพื่อให้สามารถจัดการกับปัญหาที่เกิดขึ้นได้ ถ้านักเรียนสามารถปรับตัวได้ก็จะเป็นปัจจัยหนึ่งที่ช่วยสนับสนุนต่อการพัฒนาตนเองและเป็นส่วนช่วยความเชื่อมั่นในการเผชิญกับปัญหาในอนาคต ถ้าประสบความล้มเหลวในการปรับตัวจะทำให้นักเรียนเกิดความท้อแท้ อาจเป็นสาเหตุให้เกิดการถดถอยในด้านต่าง ๆ เช่น ด้านการเรียน ความสัมพันธ์ระหว่างเพื่อนร่วมชั้นเรียน และถ้านักเรียน

มีการปรับตัวเข้ากับเพื่อนและสิ่งแวดล้อมในโรงเรียนได้ดี ก็จะทำให้บุคคลนั้นมีความสุข

ในการมาโรงเรียน มีความสุขในการเรียน มีความสุขกับเพื่อน ๆ และมีผลต่อการประสบความสำเร็จในเป้าหมายส่วนบุคคลและเป้าหมายทางการศึกษา ยกตัวอย่างการปรับตัวของนักเรียน เช่น ความสามารถในการปรับตัวเข้ากับสภาพแวดล้อมภายในโรงเรียน การปรับตัว

เข้ากับกลุ่มเพื่อน กล้าถามข้อสงสัยระหว่างการเรียนการสอน เป็นต้น ซึ่งสอดคล้องกับงานวิจัยของ คมสัน บุญจงรักษ์ (2554 : 104) ได้ศึกษาปัจจัยเชิงสาเหตุที่มีอิทธิพลต่อความเครียดของนิสิตระดับปริญญาตรี มหาวิทยาลัยมหาสารคาม พบว่า การปรับตัวมีอิทธิพลทางตรงกับความเครียดของของนิสิตระดับปริญญาตรี มหาวิทยาลัยมหาสารคาม ดังนั้น การปรับตัวของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 เป็นปัจจัยสำคัญที่มีอิทธิพลต่อความเครียดของนักเรียนชั้นมัธยมศึกษาตอนปลายทางตรง

 2.2 ปัจจัยที่มีอิทธิพลทางตรงและทางอ้อมต่อความเครียดของนักเรียน

ชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20

ได้แก่ ความฉลาดทางอารมณ์ บุคลิกภาพ และฐานะทางเศรษฐกิจและสังคมของครอบครัว

 2.2.1 ความฉลาดทางอารมณ์มีอิทธิพลทั้งทางตรงและทางอ้อมต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 กล่าวคือ โดยอิทธิพลทางอ้อมผ่านการปรับตัวของนักเรียน

ชั้นมัธยมศึกษาตอนปลาย ความฉลาดทางอารมณ์เป็นสิ่งสำคัญในลำดับแรกของตัวนักเรียนเองในเรื่องของการตระหนักรู้จักตนเอง เช่น รู้ว่าตนเองชอบสิ่งใด มั่นใจเมื่อพูดหรือแสดงความคิดเห็นในเวลาเรียน รู้จักรับผิดชอบในการเรียนหรือหน้าที่สำคัญของตนเอง สามารถควบคุมอารมณ์ตนเอง เช่น เวลาทะเลาะกับเพื่อน สามารถห้ามตัวเองไม่ให้คิดหรือทำในสิ่งที่ไม่ดีได้ การสร้างแรงจูงใจให้กับตนเอง เช่น การคิดในแง่บวก คือเมื่อเจอปัญหาเกี่ยวกับวิชาที่เรียน อย่างเช่น วิชาที่เรียนยากเกินไป เรียนไม่เข้าใจ ก็คิดว่าไม่มีอะไรเกินควมพยายาม คือ

ความพยายามอยู่ที่ไหนความสำเร็จอยู่ที่นั่น การเข้าอกเข้าใจผู้อื่นไม่ว่าจะเป็นเพื่อน อาจารย์ผู้สอน และการมีทักษะทางสังคม เช่น นักเรียนสามารถปรับตัวเข้ากับเพื่อนได้ มีความเชื่อมั่นและยอมรับในการตัดสินใจของตนเองและของเพื่อน และการอยู่ร่วมกัน เป็นต้น ซึ่งสอดคล้องกับ ฉัตรทิพย์ ชุมพงศ์ (2545 : 162-164)ได้ศึกษาเรื่องความสัมพันธ์ระหว่างความสามารถ

ทางอารมณ์กับพฤติกรรมการเผชิญความเครียดของนักเรียนชั้นมัธยมศึกษาตอนปลายของโรงเรียนสังกัดกรมสามัญศึกษาในจังหวัดสงขลา พบว่า ความสามารถทางอารมณ์ทุกด้าน ได้แก่ การตระหนักรู้ในตนเอง การจัดระเบียบให้กับตนเอง การจูงใจตนเอง การร่วมรู้สึกและทักษะทางสังคมมีความสัมพันธ์กับพฤติกรรมการเผชิญความเครียดแบบปรับสภาพอารมณ์ อย่างมีนัยสำคัญทางสถิติที่ระดับ 0.05 โดยความสามารถทางอารมณ์ด้านการตระหนักรู้ในตนเอง การจัดระเบียบให้กับตนเอง การจูงใจตนเองและทักษะทางสังคม มีความสัมพันธ์

ทางลบกับพฤติกรรมการเผชิญความเครียดแบบปรับสภาพอารมณ์อย่างไม่มีนัยสำคัญ

ทางสถิติที่ระดับ 0.05 และความสามารถทางอารมณ์ด้านการร่วมรู้สึก มีความสัมพันธ์ทางบวกกับพฤติกรรมการเผชิญความเครียดแบบปรับสภาพอารมณ์อย่างไม่มีนัยสำคัญทางสถิติที่ระดับ 0.05 สอดคล้องกับ คมสัน บุญจงรักษ์ (2554 : 105) ได้ศึกษาปัจจัยเชิงสาเหตุที่มีอิทธิพลต่อความเครียดของนิสิตระดับปริญญาตรี มหาวิทยาลัยมหาสารคาม พบว่า ความฉลาดทางอารมณ์มีอิทธิพลทางอ้อมต้อความเครียดของนิสิตระดับปริญญาตรี มหาวิทยาลัยมหาสารคาม ดังนั้นความฉลาดทางอารมณ์ของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 เป็นปัจจัยสำคัญที่มีอิทธิพลต่อความเครียดของนักเรียน

ชั้นมัธยมศึกษาตอนปลายทั้งทางตรงและทางอ้อม

 2.2.2 บุคลิกภาพ มีอิทธิพลทั้งทางตรงและทางอ้อมต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 กล่าวคือ โดยอิทธิพลทางอ้อมผ่านทางความฉลาดทางอารมณ์ การปรับตัว และผ่านทางการปรับตัวของนักเรียนชั้นมัธยมศึกษาตอนปลาย บุคลิกภาพของนักเรียนแต่ละคนมี

ความแตกต่างกัน บุคลิกภาพมี 2 ชนิด คือ บุคลิกภาพชนิดเก็บตัวและบุคลิกภาพชนิดเปิดเผย

ซึ่งบุคลิกภาพชนิดเก็บตัว เช่น การคิดว่าการอยู่คนเดียวเป็นสิ่งที่ดี ไม่ชอบแสดงความคิดเห็น

ในกลุ่มเพื่อนหรือแสดงความคิดเห็นระหว่างเรียน และไม่ชอบเข้าร่วมกิจกรรมกับเพื่อน ๆ

และบุคลิกภาพชนิดเปิดเผย เช่น มีความกระตือรือร้นในการแสดงความคิดเห็นกับเพื่อน ๆ

หรือระหว่างการเรียนการสอน ชอบทำกิจกรรมร่วมกับเพื่อน ๆ เป็นต้น ซึ่งสอดคล้องกับ

นีลนารา จินาพร (2540 : 84) ได้ศึกษาปัจจัยที่มีอิทธิพลต่อความเครียดของนักเรียน

ชั้นมัธยมศึกษาปีที่ 6 สังกัดกรมสามัญศึกษา เขตการศึกษา 9 ผลการวิจัยพบว่า การสร้างสมการพยากรณ์ความเครียด โดยการวิเคราะห์การถดถอยพหุคูณ พบว่าลักษณะนิสัยในการเรียน

ของนักเรียน เพศ บุคลิกภาพของนักเรียนและการรับรู้ต่อพฤติกรรมของครู สามารถร่วมกันพยากรณ์ความเครียดของนักเรียนอย่างมีนัยสำคัญทางสถิติที่ระดับ 0.05 สอดคล้องกับ

วิศิษฐ วัชรเทวินทร์กุล (2546 : 47-50) ได้ศึกษาความเครียด ปัจจัยที่ส่งผลต่อความเครียดและ

วิธีขจัดความเครียดของนักศึกษาสถาบันราชภัฏนครปฐม ผลการวิจัยพบว่า ปัจจัยส่วนบุคคล รวมถึงปัจจัยด้านสังคมและเศรษฐกิจ ได้แก่ คณะ บุคลิกภาพส่วนตัว สภาวะสุขภาพ ความสัมพันธ์ในครอบครัวและฐานะทางเศรษฐกิจจองครอบครัว มีผลทำให้ความเครียดของ

นักศึกษาแตกต่างกันอย่างมีนัยสำคัญทางสถิติที่ระดับ 0.05 สอดคล้องกับ อัจฉรา ระตะนะอาพร (2546 : 55-56) ได้ศึกษาปัจจัยที่ส่งผลต่อความเครียดของนักเรียนชั้นมัธยมศึกษาตอนปลาย โรงเรียนสารวิทยา ผลการวิจัยพบว่า ปัจจัยที่ส่งผลต่อความเครียดของนักเรียนทั้ง 5 ประการ

คือ บุคลิกภาพ/ลักษณะส่วนตัว ความสัมพันธ์กับกลุ่มเพื่อน ความสัมพันธ์ในครอบครัว สภาพเศรษฐกิจของครอบครัว พฤติกรรมทางการเรียน มีความสัมพันธ์กับระดับความเครียดอย่าง

มีนัยสำคัญทางสถิติที่ระดับ 0.05 ดังนั้นบุคลิกภาพของนักเรียนชั้นมัธยมศึกษาตอนปลาย

ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 เป็นปัจจัยสำคัญที่มีอิทธิพล

ต่อความเครียดของนักเรียนชั้นมัธยมศึกษาตอนปลายทั้งทางตรงและทางอ้อม

 2.2.3 ฐานะทางเศรษฐกิจและสังคมของครอบครัว มีอิทธิพลทั้งทางตรงและทางอ้อมต่อความเครียดของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 กล่าวคือ โดยอิทธิพลทางอ้อมผ่านทางความฉลาดทางอารมณ์ การปรับตัวของนักเรียนชั้นมัธยมศึกษาตอนปลาย โดยเฉพาะอิทธิพลทางอ้อมที่ผ่านทางความฉลาดทางอารมณ์ การปรับตัว เนื่องจากนักเรียนที่เข้ามาเรียนในโรงเรียนเดียวกัน

ต้องมีการปรับตัวเข้าหากันไม่ว่าจะเป็นการปรับตัวทางด้านอารมณ์ การปรับตัวทางด้านสังคม เพื่อให้เข้ากับสภาพแสดล้อมและอยู่อย่างมีความสุข ฐานะทางเศรษฐกิจและสังคมของครอบครัวของนักเรียนแต่ละคนมีความแตกต่างกัน อย่างเช่น ลักษณะทางสังคมของครอบครัว เช่น ครอบครัวเป็นผู้นับหน้าถือตาภายในชุมชน สภาพความเป็นอยู่ของครอบครัว เช่น ครอบครัวมีส่วนช่วยในการแก้ปัญหาต่าง ๆ ครอบครัวสนับสนุนให้เรียนในสายที่ตนเองชอบ สภาพเศรษฐกิจของครัว เช่น ครอบครัวสามารถส่งเสียค่าใช้จ่ายในการเรียนอย่างสม่ำเสมอ

ไม่ขาดเป็นต้น ซึ่งสอดคล้องกับ วิภาพรรณ เดือนฉาย (2545 : 62) ได้ศึกษาปัจจัยที่สัมพันธ์กับความเครียดของนักเรียนชั้นมัธยมศึกษาตอนปลาย สังกัดกรมสามัญศึกษา กรุงเทพมหานคร ผลการวิจัยพบว่า การศึกษาความสัมพันธ์ระหว่าง การรับประทานอาหารกับบิดามารดา

ความคาดหวังของบิดามารดา จำนวนชั่วโมงที่พบปะพูดคุยในครอบครัวและสถานภาพสมรสของบิดามารดา กับความเครียดของนักเรียนชั้นมัธยมศึกษาตอนปลาย มีความสัมพันธ์กันอย่างมีนัยสำคัญทางสถิติที่ระดับ 0.05 สอดคล้องกับ อัจฉรา ระตะนะอาพร (2546 : 56) ได้ศึกษาปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย โรงเรียนสารวิทยา ผลการวิจัยพบว่า สภาพเศรษฐกิจของครอบครัว มีความสัมพันธ์ต่อระดับความเครียดอย่างมีนัยสำคัญทางสถิติที่ระดับ 0.05 สอดคล้องกับ สมปรารถนา ผาสุพันธ์ (2547 : 96-97) ได้ศึกษาปัจจัยที่สัมพันธ์กับความเครียดของนักเรียนชั้นมัธยมศึกษาตอนปลายที่เรียนกวดวิชาในกรุงเทพมหานคร ผลการวิจัย พบว่า สถานภาพสมรสของบิดามารดา การศึกษาของบิดามารดา อาชีพของมารดา รายได้รวมของครอบครัว กับความเครียดของนักเรียนชั้นมัธยมศึกษา

ตอนปลายที่เรียนกวดวิชาในกรุงเทพมหานคร มีความสัมพันธ์กันอย่างมีนัยสำคัญทางสถิติ

ที่ระดับ 0.05 สอดคล้องกับ พรชัย หลายพสุ และคณะ (2552) ได้ศึกษาปัจจัยที่ส่งผลต่อความเครียดของนักเรียนชั้นมัธยมศึกษาตอนปลาย กรณีศึกษาโรงเรียนเขตลาดกระบัง กรุงเทพมหานคร ผลการวิจัยพบว่า สถานะการเงินของครอบครัว มีความสัมพันธ์กับความเครียดของนักเรียนชั้นมัธยมศึกษาตอนปลายในเขตลาดกระบัง สอดคล้องกับ วรรษวดี แก้วประพันธ์ (2552 : 80) ได้ศึกษาความเครียด ปัจจัยที่ก่อให้เกิดความเครียดและการจัดการความเครียดของนักศึกษาระดับปริญญาตรี คณะศิลปะศาสตร์ มหาวิทยาลัยเทคโนโลยีราชมงคลศรีวิชัย สงขลา ผลการวิจัยพบว่า รายได้ของครอบครัว เป็นสาเหตุที่ก่อให้เกิดความเครียดของนักศึกษามากที่สุด ดังนั้นฐานะทางเศรษฐกิจและสังคมของครอบครัวของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 เป็นปัจจัยสำคัญที่มีอิทธิพลต่อความเครียดของนักเรียนชั้นมัธยมศึกษาตอนปลายทั้งทางตรงและทางอ้อม

 2.3 ปัจจัยที่มีอิทธิพลทางอ้อมต่อความเครียดของนักเรียนชั้นมัธยมศึกษา

ตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 ได้แก่ บรรยากาศในชั้นเรียน โดยอิทธิพลทางอ้อมผ่านทางความฉลาดทางอารมณ์ การปรับตัว และผ่านทางการปรับตัว เนื่องจากนักเรียนที่ต้องเข้ามาเรียนในโรงเรียนเดียวกัน ซึ่งส่วนมากเป็นนักเรียนที่มาต่างถิ่นมาเรียนร่วมกัน จำเป็นต้องมีการปรับตัวทั้งทางด้านอารมณ์ การปรับตัวทางด้านสังคม และการปรับตัวด้านสภาพแวดล้อมภายในโรงเรียน เพื่อให้นักเรียนเรียนอย่างมีความสุข บรรยากาศภายในชั้นเรียนก็มีผลต่อด้านต่าง ๆ ของนักเรียน อย่างเช่น ความสัมพันธ์ระหว่างนักเรียนกับนักเรียน เช่น นักเรียนสามารถทำงานกลุ่มร่วมกับเพื่อนได้อย่างมีความสุข สามารถคุยกับเพื่อนได้ทั้งเพื่อนเพศเดียวกันและเพื่อนต่างเพศ ความสัมพันธ์ระหว่างครูกับนักเรียน เช่น นักเรียนกล้าถามในเนื้อหาที่ไม่เข้าในทั้งระหว่างการเรียนการสอนและนอกการเรียนการสอน มีความกระตือรือร้นเมื่อเรียนกับครูผู้สอนที่ชื่นชอบ ความสัมพันธ์ระหว่างนักเรียนกับวิชาที่เรียน เช่น อ่านทบทวนเนื้อหาทั้งก่อนเรียนและหลังเรียน มีความสุขเมื่อได้เรียนวิชาที่ชอบ

เมื่อไม่เข้าในเนื้อหาจะอ่านทบทวนอยู่เสมอ เป็นต้น ซึ่งสอดคล้องกับ อัจฉรา ระตะนะอาพร

(2546 : 55-56) ได้ศึกษาปัจจัยที่ส่งผลต่อความเครียดของนักเรียนชั้นมัธยมศึกษาตอนปลาย โรงเรียนสารวิทยา ผลการวิจัยพบว่า ปัจจัยที่ส่งผลต่อความเครียดของนักเรียนทั้ง 5 ประการ

คือ บุคลิกภาพ/ลักษณะส่วนตัว ความสัมพันธ์กับกลุ่มเพื่อน ความสัมพันธ์ในครอบครัว

สภาพเศรษฐกิจของครอบครัว พฤติกรรมทางการเรียน มีความสัมพันธ์กับระดับความเครียดอย่างมีนัยสำคัญทางสถิติที่ระดับ 0.05 สอดคล้องกับ ศิวาพร พงษ์นิลละอาภรณ์ (2543 : 85-87)

ได้ศึกษาปัจจัยที่สัมพันธ์กับความเครียดของนักเรียนระดับมัธยมศึกษาตอนต้น โรงเรียน

จุฬาภรณ์ราชวิทยาลัย เชียงราย ผลการวิจัย พบว่า ปัจจัยด้านความเป็นอยู่ของนักเรียน เช่น สภาพแวดล้อมของโรงเรียน ไม่มีระบบบำบัดน้ำเสีย เป็นต้น มีผลทำให้นักเรียนเกิดความเครียดในระดับมากหรือค่อนข้างรุนแรง และปัจจัยด้านสัมพันธภาพทางสังคมมีผลให้นักเรียนเกิดความเครียดในระดับปานกลาง และสอดคล้องกับ รพีพรรณ พานิช (2545 : 50-51) ได้ศึกษาความเครียดของนักเรียนโรงเรียนประจำในเขตจังหวัดชลบุรี ผลการวิจัยพบว่า ความสัมพันธ์ระหว่างเพื่อน ความสัมพันธ์ระหว่างครู บรรยากาศในการเรียน มีผลต่อความเครียดของนักเรียน ดังนั้นบรรยากาศในชั้นเรียนของนักเรียนชั้นมัธยมศึกษาตอนปลาย ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 เป็นปัจจัยสำคัญที่มีอิทธิพลต่อความเครียดของนักเรียนชั้นมัธยมศึกษาตอนปลายทางอ้อม

**ข้อเสนอแนะ**

 1. ข้อเสนอแนะสำหรับการนำผลการวิจัยไปใช้

 1.1 ปัจจัยที่มีอิทธิพลต่อความเครียดของนักเรียนชั้นมัธยมศึกษาตอนปลาย

ในโรงเรียนสังกัดสำนักงานเขตพื้นที่การศึกษามัธยมศึกษา เขต 20 สามารถนำไปเป็น

ข้อมูลประกอบในการกิจกรรมพัฒนาผู้เรียน

 1.2 ควรมีการนำปัจจัยดังกล่าวไปพัฒนาเครื่องมือวัดสาเหตุความเครียดของนักเรียน เพื่อให้เกิดแนวทางแก้ปัญหาต่อไป

 1.3 ควรนำผลการวิจัยไปพิจารณาประกอบการตัดสินใจในการจัดตั้งศูนย์ให้คำปรึกษาแก่นักเรียนชั้นมัธยมศึกษาตอนปลาย เพื่อลดปัญหาที่ก่อให้เกิดความเครียดแก่นักเรียน

 1.4 จากผลการวิจัยพบว่าฐานะทางเศรษฐกิจและสังคมของครอบครัวมีผลต่อความเครียดของนักเรียน ดังนั้นสถาบันควรปรับปรุงเงินกู้เพื่อการศึกษา และทุนการศึกษา

ให้ทั่วถึงและให้กับนักเรียนที่ยากจนจริง ๆ

 2. ข้อเสนอแนะในการทำวิจัยครั้งต่อไป

 2.1 ควรมีการศึกษาสาเหตุที่ก่อให้เกิดความเครียดของนักเรียนชั้นมัธยมศึกษา

ตอนปลายในลักษณะของการวิจัยเชิงคุณภาพ

 2.2 ควรมีการศึกษาวิธีการจัดการความเครียดของนักเรียนชั้นมัธยมศึกษา

ตอนปลาย เพื่อเป็นแนวทางในการพัฒนาคุณภาพ ลดความเครียดและความวิตกกังวลของนักเรียนชั้นมัธยมศึกษาตอนปลายต่อไป